
Fogyasztói visszajelzések elemezése az Airbnb online platformon

Az elmúlt néhány évben jelentősen megváltozott a közvélemény a közös használatú termékekről és szolgáltatásokról.
A megosztott szállások olyan népszerűségre tettek szert, hogy az olyan ház- és lakásmegosztó platformok mint az Airbnb
ma már a világ néhány legnagyobb vendéglátóipari vállalkozásaival vetekszik. A magántulajdon megosztása egy
lehetőség a rövid távú bérbeadással járó tranzakciós költségek csökkentésére, a megosztáson alapuló gazdasági tevékenység A tanulmány célja, hogy meghatározza az Airbnb szállásokat választó egyének észlelt viselkedését, és feltárja azokat a tényezőket, amelyek befolyásolják a vásárlói értékeléseket és az Airbnb fogyasztói elfogadását, miközben feltételezi, hogy az ügyfelek visszajelzései jelentősen hozzájárulnak a fogyasztói döntésekhez. Elemezzük a magyarországi Airbnb szálláshelyek piaci trendjeit is mint a megosztási vagy kollaboratív gazdaság elsődleges példáit.
A magyarországi szálláshelyek heti adatgyűjtése országszerte történt. A célunk az aktív szállásszolgáltatók teljes adatkészletének felépítése volt automatizált "webscraping" technikák alkalmazásával adott időszakra vonatkozóan. Adatbázisunk vásárlói értékeléseket, véleményeket és nyilvános információt tartalmaz a szobákkal kapcsolatban. Végeztünk TF-IDF elemzést és Lasso-alapú szelekciós eljárást a fent említett változókkal. A legfontosabb megállapításaink szerint négy szempont alkotja az online visszajelzések túlnyomó többségét: a kényelmi szolgáltatások, a lakástulajdonos, az elhelyezkedés és a tisztaság. A várakozásainkkal ellentétben a szállás ár nem határozza meg a vásárlói elégedettséget kulcsfontosságú tényezőként. A hagyományos szállodákhoz képest pozitív irányú torzítás mutatható ki az Airbnb-felhasználók megjegyzéseiben, és magasabb fokú intimitás a felhasználók és a lakástulajdonosok között. A negatív visszajelzések általában az elhelyezkedéshez (biztonsági problémák), a zajhoz és a szolgáltatások rossz minőségéhez kapcsolódnak.



